Avis juridique important

|

32002D0047

2002/47/ΕΚ,ΕΚΑΧ,Ευρατόμ: Απόφαση της Επιτροπής, της 23ης Ιανουαρίου 2002, για την τροποποίηση του εσωτερικού της κανονισμού [κοινοποιηθείσα υπό τον αριθμό Ε(2002) 99]

Επίσημη Εφημερίδα αριθ. L 021 της 24/01/2002 σ. 0023 - 0027

Απόφαση της Επιτροπήςτης 23ης Ιανουαρίου 2002για την τροποποίηση του εσωτερικού της κανονισμού[κοινοποιηθείσα υπό τον αριθμό Ε(2002) 99](2002/47/ΕΚ, ΕΚΑΧ, Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 218 παράγραφος 2,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 16,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 131,τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 41 παράγραφος 1,ΑΠΟΦΑΣΙΖΕΙ:Άρθρο 1Οι διατάξεις για τη διαχείριση των εγγράφων, το κείμενο των οποίων παρατίθεται στο παράρτημα της παρούσας απόφασης, προστίθενται ως παράρτημα στον εσωτερικό κανονισμό της Επιτροπής(1).Άρθρο 2Η απόφαση της Επιτροπής, της 18ης Μαρτίου 1986, σχετικά με τη διαχείριση των εγγράφων(2) καταργείται.Άρθρο 3Η παρούσα απόφαση αρχίζει να ισχύει την ημέρα της δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 23 Ιανουαρίου 2002.Για την ΕπιτροπήΟ ΠρόεδροςRomano Prodi(1) ΕΕ L 308 της 8.12.2000, σ. 26.(2) SEC(86)388.ΠΑΡΑΡΤΗΜΑΔΙΑΤΑΞΕΙΣ ΓΙΑ ΤΗ ΔΙΑΧΕΙΡΙΣΗ ΤΩΝ ΕΓΓΡΑΦΩΝΕκτιμώντας τα ακόλουθα:(1) Όλες οι δραστηριότητες και αποφάσεις της Επιτροπής στον πολιτικό, νομοθετικό, τεχνικό, οικονομικό και διοικητικό τομέα συγκεκριμενοποιούνται σε δεδομένη στιγμή, με την παραγωγή εγγράφων.(2) Τα έγγραφα αυτά πρέπει να αποτελούν αντικείμενο διαχείρισης σύμφωνα με κανόνες που εφαρμόζονται σε όλες τις γενικές διευθύνσεις και εξομοιούμενες υπηρεσίες, δεδομένου ότι αποτελούν τόσο τον άμεσο σύνδεσμο με τις τρέχουσες δραστηριότητες όσο και την εικόνα των προηγούμενων δραστηριοτήτων της Επιτροπής υπό τη διττή της ιδιότητα, του θεσμικού οργάνου και της δημόσιας ευρωπαϊκής διοίκησης.(3) Αυτοί οι ομοιογενείς κανόνες πρέπει να εξασφαλίζουν ότι η Επιτροπή θα μπορεί, ανά πάσα στιγμή, να δώσει λογαριασμό για τα θέματα για τα οποία είναι υπόλογος. Κατά συνέπεια, τα έγγραφα και οι φάκελοι που τηρεί μια γενική διεύθυνση ή εξομοιούμενη υπηρεσία πρέπει να διατηρούν τη μνήμη του θεσμικού οργάνου, να διευκολύνουν την ανταλλαγή πληροφοριών, να παρέχουν αποδείξεις σχετικά με τις πραγματοποιηθείσες συναλλαγές και να ανταποκρίνονται στις νομικές υποχρεώσεις που έχουν οι υπηρεσίες αυτές.(4) Η εφαρμογή των εν λόγω κανόνων απαιτεί την εγκαθίδρυση κατάλληλης και σταθερής οργανωτικής δομής, τόσο στο επίπεδο της κάθε γενικής διεύθυνσης ή εξομοιούμενης υπηρεσίας όσο και στο διυπηρεσιακό επίπεδο και στο επίπεδο της Επιτροπής.(5) Η εγκαθίδρυση και η εφαρμογή ενός σχεδίου ταξινόμησης που συνδέεται με κοινή ονοματολογία για όλες τις υπηρεσίες της Επιτροπής και το οποίο εντάσσεται στο πλαίσιο της διαχείρισης ανά δραστηριότητες του θεσμικού οργάνου, θα επιτρέψει την οργάνωση των φακέλων και τη διευκόλυνση της πρόσβασης στα έγγραφα, καθώς και την ύπαρξη διαφάνειας.(6) Η αποτελεσματική διαχείριση των εγγράφων αποτελεί απαραίτητη προϋπόθεση για μια αποτελεσματική πολιτική πρόσβασης του κοινού στα έγγραφα της Επιτροπής. Η άσκηση του δικαιώματος αυτού της πρόσβασης από τους πολίτες θα διευκολυνθεί με την κατάρτιση μητρώων που θα περιέχουν στοιχεία αναφοράς των εγγράφων που έχει συντάξει ή παραλάβει η Επιτροπή.Άρθρο 1ΟρισμοίΓια τους σκοπούς των παρουσών διατάξεων νοούνται ως:- έγγραφο: οποιοδήποτε περιεχόμενο που συντάσσει ή παραλαμβάνει η Επιτροπή σχετικά με θέμα που αφορά τις πολιτικές, τις δραστηριότητες και αποφάσεις που εμπίπτουν στην αρμοδιότητα του θεσμικού οργάνου στο πλαίσιο της επίσημης αποστολής του ανεξαρτήτως μέσου, (γραμμένο σε χαρτί ή αποθηκευμένο υπό ηλεκτρονική μορφή ή με ηχητική, οπτική ή άλλη οπτικοακουστική εγγραφή),- φάκελος: ο πυρήνας γύρω από τον οποίο οργανώνονται τα έγγραφα σε σχέση με τις δραστηριότητες του θεσμικού οργάνου για λόγους απόδειξης, αιτιολόγησης ή ενημέρωσης και για την εξασφάλιση της αποτελεσματικότητας των εργασιών του.Άρθρο 2ΣτόχοςΟι παρούσες διατάξεις καθορίζουν τις αρχές της διαχείρισης των εγγράφων.Η διαχείριση των εγγράφων πρέπει να εξασφαλίζει:- τη δημιουργία, την παραλαβή και τη διατήρηση των εγγράφων στην ενδεδειγμένη κατάσταση,- τον προσδιορισμό του κάθε εγγράφου μέσω κατάλληλων στοιχείων που θα επιτρέψουν την εύκολη ταξινόμηση, έρευνα και αναφορά σ' αυτό,- τη διατήρηση της μνήμης του θεσμικού οργάνου, τη διατήρηση αποδείξεων των δραστηριοτήτων του, την τήρηση των νομικών υποχρεώσεων που βαρύνουν τις υπηρεσίες του,- την εύκολη ανταλλαγή πληροφοριών,- την τήρηση των υποχρεώσεων διαφάνειας του θεσμικού οργάνου.Άρθρο 3Ομοιογενείς κανόνεςΤα έγγραφα αποτελούν αντικείμενο των ακόλουθων εργασιών:- καταχώρησης,- ταξινόμησης,- διατήρησης,- μεταφοράς των φακέλων στα ιστορικά αρχεία.Οι εργασίες αυτές διενεργούνται σύμφωνα με ομοιογενείς κανόνες, που εφαρμόζονται ομοιόμορφα σε όλες τις γενικές διευθύνσεις και εξομοιούμενες υπηρεσίες της Επιτροπής.Άρθρο 4ΚαταχώρησηΈνα έγγραφο, από την παραλαβή του ή την επίσημη σύνταξη του από μια υπηρεσία, όποιο και αν είναι το υλικό υπόθεμα του, αποτελεί αντικείμενο ανάλυσης προκειμένου να καθορισθεί η επεξεργασία που θα του επιφυλαχθεί και, κατά συνέπεια, η ύπαρξη ή μη υποχρέωσης καταχώρησης.Ένα έγγραφο που συντάσσεται ή λαμβάνεται από υπηρεσία της Επιτροπής πρέπει να καταχωρίζεται εφόσον περιλαμβάνει ουσιαστικές και όχι εφήμερες πληροφορίες ή και πληροφορίες που μπορεί να συνεπάγονται δράση ή παρακολούθηση εκ μέρους της Επιτροπής ή μίας από τις υπηρεσίες της. Εάν πρόκειται για έγγραφο που συντάσσεται, η καταχώρηση διενεργείται από την υπηρεσία που το συντάσσει στο σύστημα στο οποίο αυτό υπάγεται. Εάν πρόκειται για έγγραφο που λαμβάνεται, η καταχώρηση διενεργείται από την υπηρεσία παραλήπτη. Κάθε περαιτέρω επεξεργασία των τοιουτοτρόπως καταχωρημένων εγγράφων αναφέρει τα στοιχεία της αρχικής καταχώρησης.Η καταχώρηση πρέπει να επιτρέπει το σαφή και ασφαλή καθορισμό κάθε εγγράφου που συντάσσεται ή παραλαμβάνεται από την Επιτροπή ή από μία από τις υπηρεσίες της κατά τρόπο που να δίδει εγγυήσεις για τη δυνατότητα ανίχνευσης του σχετικού εγγράφου καθόλη τη διάρκεια του κύκλου ζωής του.Η καταχώρηση παρέχει τη δυνατότητα κατάρτισης μητρώων που περιλαμβάνουν τα στοιχεία αναφοράς των εγγράφων.Άρθρο 5ΤαξινόμησηΟι γενικές διευθύνσεις και οι εξομοιούμενες υπηρεσίες καταρτίζουν ένα σχέδιο ταξινόμησης προσαρμοσμένο στις ειδικές τους ανάγκες.Αυτό το σχέδιο ταξινόμησης, στο οποίο υπάρχει ηλεκτρονική πρόσβαση, συνδέεται με την κοινή ονοματολογία που έχει καθορίσει η γενική Γραμματεία για όλες τις υπηρεσίες της Επιτροπής. Η ονοματολογία αυτή εντάσσεται στο πλαίσιο της διαχείρισης ανά δραστηριότητα της Επιτροπής.Τα έγγραφα που καταχωρίζονται οργανώνονται σε φακέλους. Για κάθε υπόθεση που υπάγεται στην αρμοδιότητα της γενικής διεύθυνσης ή εξομοιούμενης υπηρεσίας, συνιστάται ένας μόνο επίσημος φάκελος. Κάθε επίσημος φάκελος πρέπει να είναι πλήρης και να ανταποκρίνεται στις δραστηριότητες της υπηρεσίας σχετικά με την υπόθεση αυτή.Η σύσταση φακέλου και η ένταξη του στο σχέδιο ταξινόμησης της γενικής διεύθυνσης ή εξομοιούμενης υπηρεσίας εμπίπτει στην αρμοδιότητα της υπεύθυνης υπηρεσίας για τον τομέα που καλύπτει ο φάκελος σύμφωνα με τους πρακτικούς και λεπτομερείς κανόνες εφαρμογής που πρέπει να καθορίσει κάθε γενική διεύθυνση ή εξομοιούμενη υπηρεσία.Άρθρο 6ΔιατήρησηΚάθε γενική διεύθυνση ή εξομοιούμενη υπηρεσία εξασφαλίζει την υλική προστασία των καταχωρισθέντων εγγράφων που υπάγονται στην αρμοδιότητα της, καθώς και τη δυνατότητα βραχυπρόθεσμης και μεσοπρόθεσμης πρόσβασης σε αυτά, και πρέπει να είναι σε θέση να παραγάγει/αντικαταστήσει τους φακέλους στους οποίους ανήκουν.Οι διοικητικοί κανόνες και οι νομικές υποχρεώσεις καθορίζουν τον ελάχιστο χρόνο διατήρησης ενός εγγράφου.Κάθε γενική διεύθυνση ή εξομοιούμενη υπηρεσία καθορίζει τη δομή εσωτερικής οργάνωσης για τη διατήρηση των φακέλων αυτών. Η ελάχιστη διάρκεια διατήρησης στο πλαίσιο της υπηρεσιών λαμβάνει υπόψη τον κοινό κατάλογο που καταρτίζεται, για το σύνολο της Επιτροπής, σύμφωνα με τους λεπτομερείς κανόνες εφαρμογής που αναφέρονται στο άρθρο 12.Άρθρο 7Προεπιλογή και διαβίβαση στα ιστορικά αρχείαΜε την επιφύλαξη των ελάχιστων προθεσμιών διατήρησης που αναφέρονται στο άρθρο 6, το ή τα κέντρα διαχείρισης εγγράφων που αναφέρονται στο άρθρο 9 πραγματοποιούν κατά τακτά χρονικά διαστήματα σε συνεργασία με τις αρμόδιες για τους φακέλους αρχές προεπιλογή των εγγράφων και των φακέλων που μπορούν να μεταφερθούν αργότερα στα ιστορικά αρχεία της Επιτροπής. Μετά την αξιολόγηση των προτάσεων τα ιστορικά αρχεία μπορούν να αποφασίσουν να αρνηθούν τη μεταφορά εγγράφων ή φακέλων. Κάθε αρνητική απόφαση πρέπει να αιτιολογείται και να ανακοινώνεται στην ενδιαφερόμενη υπηρεσία.Οι φάκελοι και τα έγγραφα η διατήρηση των οποίων δεν κρίνεται πλέον αναγκαία από τις υπηρεσίες, διαβιβάζονται, το αργότερο 15 έτη μετά την παραγωγή τους, μέσω του κέντρου διαχείρισης εγγράφων και υπό τον έλεγχο του γενικού διευθυντή, στα ιστορικά αρχεία της Επιτροπής. Οι φάκελοι αυτοί ή τα έγγραφα αποτελούν κατόπιν αντικείμενο διαλογής που πραγματοποιείται σύμφωνα με τις διατάξεις που ορίζονται στους λεπτομερείς κανόνες εφαρμογής, που αναφέρονται στο άρθρο 12, με στόχο το διαχωρισμό εκείνων που πρέπει να διατηρηθούν και εκείνων που δεν παρουσιάζουν κανένα διοικητικό ή ιστορικό ενδιαφέρον.Τα ιστορικά αρχεία διαθέτουν ειδικές αποθήκες για τη διατήρηση των φακέλων και των εγγράφων που μεταφέρονται τοιουτοτρόπως. Κατόπιν αιτήσεως θέτουν τα έγγραφα και τους φακέλους στη διάθεση της γενικής διεύθυνσης ή της εξομοιούμενης υπηρεσίας από όπου αυτά προέρχονται.Άρθρο 8Διαβαθμισμένα έγγραφαΤα διαβαθμισμένα έγγραφα αποτελούν αντικείμενο διαχείρισης τηρουμένων των κανόνων που ισχύουν όσον αφορά την ασφάλεια.Άρθρο 9Κέντρα διαχείρισης εγγράφωνΛαμβανομένης υπόψη της δομής και των περιορισμών της, κάθε γενική διεύθυνση ή εξομοιούμενη υπηρεσία δημιουργεί ή διατηρεί ένα ή περισσότερα κέντρα διαχείρισης εγγράφων.Τα κέντρα διαχείρισης εγγράφων έχουν ως καθήκον να εξασφαλίζουν ότι τα έγγραφα που παράγονται ή λαμβάνονται στο πλαίσιο της γενικής τους διεύθυνσης ή εξομοιούμενης υπηρεσίας αποτελούν αντικείμενο διαχείρισης σύμφωνα με τους θεσπισθέντες κανόνες.Άρθρο 10Υπάλληλοι διαχείρισης εγγράφωνΚάθε γενικός διευθυντής ή προϊστάμενος εξομοιούμενης υπηρεσίας ορίζει ένα υπάλληλο διαχείρισης εγγράφων.Στο πλαίσιο της εφαρμογής ενός σύγχρονου και αποτελεσματικού συστήματος διαχείρισης εγγράφων και αρχειοθέτησης, οι υπάλληλοι διαχείρισης εγγράφων έχουν αποστολή να φροντίζουν για:- τον προσδιορισμό του είδους ειδικών εγγράφων και φακέλων για τους τομείς δραστηριότητας της γενικής τους διεύθυνσης ή εξομοιούμενης υπηρεσίας,- την κατάρτιση απογραφής των βάσεων δεδομένων και των ειδικών υφιστάμενων συστημάτων καθώς και την ενημέρωση της,- την κατάρτιση ενός σχεδίου ταξινόμησης της γενικής τους διεύθυνσης ή εξομοιούμενης υπηρεσίας,- τη θέσπιση των ειδικών κανόνων και διαδικασιών της γενικής τους διεύθυνσης ή εξομοιούμενης υπηρεσίας που θα χρησιμοποιηθούν για τη διαχείριση των εγγράφων και φακέλων, καθώς και τη μέριμνα της εφαρμογής τους,- τη διοργάνωση, στο πλαίσιο της γενικής τους διεύθυνσης ή εξομοιούμενης υπηρεσίας, της κατάρτισης του προσωπικού που έχει αναλάβει την εκτέλεση, τον έλεγχο και την παρακολούθηση των κανόνων διαχείρισης που ορίζονται στις παρούσες διατάξεις.Οι υπάλληλοι διαχείρισης εγγράφων εξασφαλίζουν τον οριζόντιο συντονισμό μεταξύ του ή των κέντρων διαχείρισης εγγράφων και των άλλων σχετικών υπηρεσιών.Άρθρο 11Διυπηρεσιακή ομάδαΙδρύεται διυπηρεσιακή ομάδα των υπαλλήλων διαχείρισης εγγράφων, υπό την προεδρία του Γενικού Γραμματέα, η οποία έχει ως αποστολή:- να μεριμνά για την ορθή και ομοιόμορφη εφαρμογή των παρουσών διατάξεων στις υπηρεσίες,- να αντιμετωπίζει τις ενδεχόμενες διαφορές που προκύπτουν από την εφαρμογή αυτή,- να συμβάλλει στην κατάρτιση των λεπτομερών κανόνων εφαρμογής που αναφέρονται στο άρθρο 12,- να διαβιβάζει τις ανάγκες των γενικών διευθύνσεων και εξομοιούμενων υπηρεσιών σε θέματα κατάρτισης και στήριξης.Η διυπηρεσιακή ομάδα καλείται από τον πρόεδρο της είτε με ιδία πρωτοβουλία είτε κατόπιν αιτήσεως του γενικού διευθυντή ή του προϊσταμένου εξομοιούμενης υπηρεσίας.Άρθρο 12Λεπτομερείς κανόνες εφαρμογήςΟι λεπτομερείς κανόνες εφαρμογής των παρουσών διατάξεων αποφασίζονται και ενημερώνονται τακτικά από το Γενικό Γραμματέα με τη σύμφωνη γνώμη του Γενικού Διευθυντή Προσωπικού και Διοίκησης, κατόπιν προτάσεως της διυπηρεσιακής ομάδας των υπαλλήλων διαχείριση εγγράφων.Η ενημέρωση λαμβάνει υπόψη της ιδίως:- την ανάπτυξη νέων τεχνολογιών ενημέρωσης και επικοινωνίας,- την εξέλιξη των επιστημών της τεκμηρίωσης και των αποτελεσμάτων της κοινοτικής και διεθνούς έρευνας, συμπεριλαμβανομένης της δημιουργίας κανόνων στον τομέα αυτό,- τις υποχρεώσεις της Επιτροπής όσον αφορά τη διαφάνεια και την πρόσβαση του κοινού στα έγγραφα και στα μητρώα των εγγράφων,- την εξέλιξη όσον αφορά την τυποποίηση και την παρουσίαση των εγγράφων της Επιτροπής και των υπηρεσιών της,- τον καθορισμό των κανόνων που εφαρμόζονται όσον αφορά την αποδεικτική αξία των ηλεκτρονικών εγγράφων.Άρθρο 13Εφαρμογή στις υπηρεσίεςΚάθε γενικός διευθυντής ή προϊστάμενος εξομοιούμενης υπηρεσίας δημιουργεί την οργανωτική, διοικητική, υλική δομή και τη δομή προσωπικού που είναι αναγκαία για την εφαρμογή, εκ μέρους των υπηρεσιών του, των παρουσών διατάξεων και των λεπτομερών κανόνων εφαρμογής τους.Άρθρο 14Ενημέρωση, κατάρτιση, στήριξηΗ Γενική Γραμματεία και η Γενική Διεύθυνση Προσωπικού και Διοίκησης καθορίζουν τις ενέργειες ενημέρωσης, κατάρτισης και στήριξης που είναι αναγκαίες για τη δημιουργία και την εφαρμογή των παρουσών διατάξεων στις γενικές διευθύνσεις και τις εξομοιούμενες υπηρεσίες.Κατά τον καθορισμό των ενεργειών κατάρτισης, συνεκτιμούν δεόντως τις ανάγκες των γενικών διευθύνσεων και εξομοιούμενων υπηρεσιών στον τομέα της κατάρτισης και της στήριξης όπως έχουν διαβιβασθεί από τη διυπηρεσιακή ομάδα των υπαλλήλων διαχείρισης εγγράφων.Άρθρο 15Εκτέλεση των διατάξεωνΗ Γενική Γραμματεία έχει αναλάβει να μεριμνά για την εκτέλεση των παρουσών διατάξεων σε συντονισμό με τους γενικούς διευθυντές και τους προϊσταμένους εξομοιούμενης υπηρεσίας.


title: 2006/363/ΕΚ: Απόφαση του Συμβουλίου, της  15ης Μαΐου 2006 , όσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με τους τροχούς των επιβατικών αυτοκινήτων και των ρυμουλκούμενων αυτών   (Κείμενο που παρουσιάζει ενδιαφέρον για τον ΕΟΧ)

text:
               23.5.2006

               EL

               Επίσημη Εφημερίδα της Ευρωπαϊκής Ένωσης

               L 135/11

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Μαΐου 2006
   όσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με τους τροχούς των επιβατικών αυτοκινήτων και των ρυμουλκούμενων αυτών
   (Κείμενο που παρουσιάζει ενδιαφέρον για τον ΕΟΧ)
   (2006/363/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (1), και ιδίως το άρθρο 4 παράγραφος 2 δεύτερη περίπτωση,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Με το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με τους τροχούς των επιβατικών αυτοκινήτων και των ρυμουλκούμενών τους (εφεξής «σχέδιο κανονισμού») καταργούνται οι τεχνικοί φραγμοί στο εμπόριο μηχανοκίνητων οχημάτων μεταξύ των συμβαλλομένων μερών, όσον αφορά τα εν λόγω κατασκευαστικά στοιχεία, ενώ διασφαλίζεται υψηλό επίπεδο ασφάλειας και περιβαλλοντικής προστασίας.

               (2)

               Είναι σκόπιμο να προσδιορισθεί η θέση της Κοινότητας όσον αφορά το σχέδιο κανονισμού.

               (3)

               Το σχέδιο κανονισμού δεν θα πρέπει να ενσωματωθεί στο κοινοτικό σύστημα έγκρισης τύπου μηχανοκίνητων οχημάτων, δεδομένου ότι αφορά τροχούς αντικατάστασης,

         ΑΠΟΦΑΣΙΖΕΙ:
   Άρθρο 1
   Το σχέδιο κανονισμού, όπως περιλαμβάνεται στο έγγραφο TRANS/WP.29/2005/46, εγκρίνεται με την παρούσα απόφαση.
   Άρθρο 2
   Η Κοινότητα, εκπροσωπούμενη από την Επιτροπή, ψηφίζει υπέρ του σχεδίου κανονισμού κατά την ψηφοφορία η οποία θα λάβει χώρα στη διάρκεια συνεδρίασης της διοικητικής επιτροπής στο πλαίσιο προσεχούς συνεδριάσεως του Παγκόσμιου Φόρουμ της Οικονομικής Επιτροπής των Ηνωμένων Εθνών για την Ευρώπη για την εναρμόνιση των κανονισμών περί οχημάτων.
   Άρθρο 3
   Το σχέδιο κανονισμού δεν ενσωματώνεται στο κοινοτικό σύστημα έγκρισης τύπου για μηχανοκίνητα οχήματα.

      Βρυξέλλες, 15 Μαΐου 2006.

            Για το Συμβούλιο

            Η Πρόεδρος

         U. PLASSNIK

      (1)  ΕΕ L 346 της 17.12.1997, σ. 78.

      (2)  Δεν έχει ακόμα δημοσιευθεί στην Επίσημη Εφημερίδα.


Avis juridique important

|

31993D0166

93/166/ΕΟΚ: Απόφαση του Συμβουλίου της 15ης Μαρτίου 1993 για την παροχή κοινοτικής εγγύησης στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για επενδυτικά σχέδια πραγματοποιούμενα στην Εσθονία, στη Λετονία και στη Λιθουανία

Επίσημη Εφημερίδα αριθ. L 069 της 20/03/1993 σ. 0042 - 0042 Φινλανδική ειδική έκδοση: Κεφάλαιο 1 τόμος 3 σ. 0017  Σουηδική ειδική έκδοση: Κεφάλαιο 1 τόμος 3 σ. 0017

ΑΠΟΦΑΣΗ ΤΟΥ  ΣΥΜΒΟΥΛΙΟΥ της 15ης Μαρτίου 1993 για την παροχή κοινοτικής εγγύησης στην Ευρωπαϊκή Τράπεζα  Επενδύσεων σε περίπτωση ζημιών από δάνεια που χορηγούνται για επενδυτικά σχέδια πραγματοποιούμενα  στην Εσθονία, στη Λετονία και στη Λιθουανία(93/166/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής  (1), τη γνώμη του Ευρωπαϊκού Κοινοβουλίου  (2), Εκτιμώντας: ότι οι λαοί της Εσθονίας, της Λετονίας και της Λιθουανίας (οι οποίες εφεξής θα αναφέρονται ως «οι  τρεις χώρες») έχουν στενούς ιστορικούς δεσμούς με τους λαούς της Κοινότητας 7 ότι οι εν λόγω δεσμοί  ενισχύθηκαν από τις εμπορικές συμφωνίες και τις συμφωνίες που υπεγράφησαν πρόσφατα 7 ότι οι τρεις  χώρες πραγματοποιούν μείζονες πολιτικές και κοινωνικές μεταρρυθμίσεις 7 ότι οι τρεις χώρες έχουν επίσης αναλάβει θεμελιώδη οικονομική αναδιάρθρωση 7 ότι οι Υπουργοί της  Ομάδας των 24 εκφράστηκαν ευνοϊκά σχετικά με το εγχείρημα αυτό κατά τη συνεδρίασή τους στις 11  Νοεμβρίου 1991 και αποφάσισαν να επεκτείνουν τη συντονισμένη οικονομική ενίσχυση της εν λόγω Ομάδας  στις τρεις χώρες 7 ότι οι εν λόγω οικονομικές μεταρρυθμίσεις θα συμβάλλουν σημαντικά στην ταχεία ανάπτυξη αμοιβαία  επωφελών οικονομικών και εμπορικών δεσμών μεταξύ των τριών χωρών και της Κοινότητας 7 ότι υπάρχει μεγάλη ανάγκη για κεφαλαιουχικές επενδύσεις στις τρεις χώρες 7 ότι οι αναγκαίες  επενδύσεις απαιτούν εξωτερική χρηματοδότηση 7 ότι η Κοινότητα αποφάσισε να συνεργαστεί με σκοπό να  ενισχύσει τις τρεις χώρες 7 ότι η Ευρωπαϊκή Τράπεζα Επενδύσεων μπορεί να συμβάλει σημαντικά 7 ότι το Συμβούλιο κάλεσε την Τράπεζα να χορηγήσει δάνεια για σχέδια κεφαλαιουχικών επενδύσεων στις  τρεις χώρες παρέχοντάς της εγγύηση, όπως προβλέπεται στην παρούσα απόφαση 7 ότι η Τράπεζα και η Επιτροπή θα πρέπει να καθορίσουν τους όρους με τους οποίους χορηγείται η εν  λόγω εγγύηση 7 ότι, σύμφωνα με τα συμπεράσματα του Ευρωπαϊκού Συμβουλίου της 11ης και 12ης Δεκεμβρίου 1992, πρέπει  να συσταθεί, το συντομότερο δυνατόν, ένα Ταμείο Εγγυήσεων, προκειμένου να καλυφθούν κατάλληλα από  τον προϋπολογισμό οι εγγυήσεις των κοινοτικών δανείων που χορηγούνται σε τρίτες χώρες, ΑΠΟΦΑΣΙΖΕΙ: Άρθρο 1 Η Κοινότητα παρέχει την πλήρη εγγύησή της στην Ευρωπαϊκή Τράπεζα  Επενδύσεων σε περίπτωση που η Τράπεζα δεν εισπράξει τις αντίστοιχες πληρωμές από δάνεια που  χορηγούνται βάσει των συνήθων κριτηρίων για επενδυτικά σχέδια πραγματοποιούμενα στην Εσθονία, στη  Λετονία και στη Λιθουανία. Καθορίζεται συνολικό ανώτατο όριο ύψους 200 εκατομμυρίων Ecu για τριετή  περίοδο. Η Τράπεζα και η Επιτροπή προσδιορίζουν τους όρους με τους οποίους θα χορηγείται η εγγύηση. Άρθρο 2 Η Επιτροπή ενημερώνει, κάθε έξι μήνες, το Ευρωπαϊκό Κοινοβούλιο και το Συμβούλιο για το  ρυθμό χρησιμοποίησης των εγγυημένων δανείων. Γι' αυτό το σκοπό, η Ευρωπαϊκή Τράπεζα Επενδύσεων  ανακοινώνει στην Επιτροπή όλα τα απαραίτητα στοιχεία για μια πλήρη ενημέρωση του Ευρωπαϊκού  Κοινοβουλίου και του Συμβουλίου. Άπαξ ετησίως, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση αξιολόγησης  της εφαρμογής της παρούσας απόφασης. Βρυξέλλες, 15 Μαρτίου 1993. Για το Συμβούλιο Ο Πρόεδρος M. JELVED


Avis juridique important

|

31987D0218

87/218/ΕΟΚ: Απόφαση του Συμβουλίου της 19ης Μαρτίου 1987 που τροποποιεί την απόφαση 83/641/ΕΟΚ για τη θέσπιση κοινών προγραμμάτων ερευνών και προγραμμάτων συντονισμού της γεωργικής έρευνας

Επίσημη Εφημερίδα αριθ. L 085 της 28/03/1987 σ. 0046 - 0047

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Μαρτίου 1987  που τροποποιεί την απόφαση 83/641/ΕΟΚ για τη θέσπιση κοινών προγραμμάτων ερευνών και προγραμμάτων συντονισμού της γεωργικής έρευνας  (87/218/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση τηςΕυρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η Επιτροπή υπογράμμισε ότι οι τρέχουσες τάσεις σε πολλούς γεωργικούς τομείς επιφέρουν αναπόφευκτα αύξηση των πλεονασμάτων που επιβαρύνουν σοβαρά τον προϋπολογισμό·  ότι αυτή η κατάσταση έχει σαν αποτέλεσμα μια σπατάλη πόρων που δύσκολα δικαιολογείται και δημιουργεί ένα κλίμα αβεβαιότητας το οποίο παρακωλύει σοβαρά τη δραστηριότητα και τις επιλογές των γεωργών της Κοινότητας·  ότι σε συνάρτηση με αυτή την κατάσταση, η Επιτροπή έδειξε την πρόθεσή της να αυξήσει σημαντικά την ανάληψη υποχρεώσεών της στον τομέα της προώθησης και του συντονισμού της έρευνας και του πειραματισμού στο γεωργικό τομέα, συμπεριλαμβανομένης της ενίσχυσης της πολιτικής γεωργικής έρευνας και της αποτελεσματικότερης οργάνωσης της μεταφοράς τεχνολογιών·  ότι αυτά τα μέτρα θεωρούνται ως τα καλύτερα προσαρμοσμένα μέσα προς ενθάρρυνση των μεταβολών της παραγωγής στο επίπεδο της εκμετάλλευσης που απορρέουν από τροποποιήσεις της κοινής γεωργικής πολιτικής·  ότι για το σκοπό αυτό πρέπει να ενισχυθούν οι καλλιεργητές για να προσαρμοστούν, μέσω της μετατροπής της παραγωγής τους, στις νέες συνθήκες που επικρατούν λόγω της ύπαρξης πλεονασμάτων σε συνδυασμό με περιοριστική πολιτική τιμών·  ότι στο πλαίσιο αυτό πρέπει να προσαρμοστεί η παραγωγή στις ποιότητες που απαιτούνται από τις αγορές και τους καταναλωτές·  ότι θα πρέπει να βελτιωθεί η αποτελεσματικότητα των γεωργικών επιχειρήσεων δεδομένου ότι υπάρχει ανάγκη ελέγχου της παραγωγής και μειώσεως των τιμών·  ότι είναι αναγκαίο να εξασφαλιστεί μια αποτελεσματική προστασία του περιβάλλοντος και της διατήρησης του αγροτικού χώρου μέσω της συντήρησης των εδαφικών και υδάτινων πόρων·  ότι πρέπει να εξασφαλιστεί η ταχεία και αποτελεσματική διάδοση της έρευνας στους γεωργικούς συμβούλους και τους γεωργούς·  ότι θα πρέπει, ωστόσο, να συνεχιστούν οι τρέχουσες έρευνες που ήδη συμβάλλουν εν όλω ή εν μέρει στους προσανατολισμούς και οι οποίες, λόγω της φύσης τους, μπορούν στο άμεσο μέλλον να τύχουν εφαρμογής στο επίπεδο της γεωργίας·  ότι η πρόταση για τη γεωργική έρευνα ενσωματώνεται στο πρόγραμμα-πλαίσιο των επιστημονικών και τεχνικών δραστηριοτήτων της Κοινότητας·  ότι είναι πλήρως εξασφαλισμένος ο συντονισμός με τα προγράμματα επί των βιοτεχνολογιών που βρίσκονται εν εξελίξει και στο στάδιο της προετοιμασίας ως προς την αλληλοεπίδραση και αλληλοεξάρτηση γεωργίας και βιομηχανίας·  ότι ο στόχος συνίσταται στη συμπλήρωση των σημερινών ερευνών προσδιορίζοντας τους τομείς όπου είναι αναγκαίες ιδιαίτερες προσπάθειες για την ανάπτυξη και την εξέλιξη της πολιτικής·  ότι θα πρέπει να προσαρμοστεί το ποσό της χρηματοδοτικής συμμετοχής της Κοινότητας στην υλοποίηση των εν λόγω προγραμμάτων, που προβλέπεται στην απόφαση 83/641/ΕΟΚ (4), εξαιτίας των αυξημένων αναγκών χρησιμοποίησης της έρευνας και της τεχνικής και τεχνολογικής ανάπτυξης προς αντιμετώπιση των κοινωνικοοικονομικών προκλήσεων της Κοινότητας,  ΑΠΟΦΑΣΙΖΕΙ:  Άρθρο μόνο  Η απόφαση 83/641/ΕΟΚ τροποποιείται ως εξής:  1. Στο άρθρο 1 παράγραφος 3, το ποσό «30 εκατομμύρια ECU» αντικαθίσταται από το ποσό «50 εκατομμύρια ECU».  2. Το παράρτημα τροποποιείται σύμφωνα με το παράρτημα της παρούσας απόφασης.  Βρυξέλλες, 19 Μαρτίου 1987.  Για το  R hPD'n C h o OE'n   -ae C 'nHae'noe  M. SMET  (1) ΕΕ αριθ. C 273 της 29. 10. 1986, σ. 12.  (2) ΕΕ αριθ. C 227 της 8. 9. 1986, σ. 110.  (3) ΕΕ αριθ. C 328 της 22. 12. 1986, σ. 37.  (4) ΕΕ αριθ. L 358 της 22. 12. 1983, σ. 36.  ΠΑΡΑΡΤΗΜΑ  1. Το τμήμα «Ι. ΧΡΗΣΙΜΟΠΟΙΗΣΗ ΚΑΙ ΔΙΑΤΗΡΗΣΗ ΤΩΝ ΓΕΩΡΓΙΚΩΝ ΠΟΡΩΝ» τροποποιείται ως εξής:  α) στην παράγραφο 1 δεύτερο εδάφιο:  i) το στοιχείο β) πρώτη περίπτωση αντικαθίσταται από το ακόλουθο κείμενο:  «- Τεχνικές της καλλιέργειας, μέθοδοι εργασίας και προσαρμογή των μηχανημάτων στις ανάγκες προς το σκοπό της μείωσης του κόστους παραγωγής.»,  ii) το στοιχείο γ) πρώτη και δεύτερη περίπτωση αντικαθίσταται από το ακόλουθο κείμενο:  «- Χρησιμοποίηση καλλιεργειών που παρουσιάζουν μεγάλο οικονομικό και βιομηχανικό ενδιαφέρον για την παραγωγή ενέργειας από τη βιομάζα και οι οποίες ανταποκρίνονται στις ειδικές ανάγκες των βιομηχανιών,  - Αποτελεσματικότερη χρησιμοποίηση των φυτικών υποπροϊόντων για μια καλύτερη χρησιμοποίηση της συνολικής βιομάζας.»·  β) στην παράγραφο 2 δεύτερο εδάφιο:  i) το στοιχείο γ) πρώτη και δεύτερη περίπτωση αντικαθίσταται από το ακόλουθο κείμενο:  «- Άριστη χρησιμοποίηση των εδαφικών και υδατίνων πόρων για την παραγωγή τροφίμων και για καλλιέργειες "ενεργειακών φυτών" με μειωμένο κόστος.  - Σύγκριση καλλιεργητικών συστημάτων που χρησιμοποιούν απλά μέσα παραγωγής με συνηθισμένα συστήματα εντατικής εκμετάλλευσης προς το σκοπό της βελτίωσης του εισοδήματος του εκμεταλλευομένου και της αυξημένης ποιότητας των προϊόντων.»,  ii) το στοιχείο δ) δεύτερη περίπτωση αντικαθίσταται από το ακόλουθο κείμενο:  «- Επεξεργασία με ηλεκτρονικό υπολογιστή των στοιχείων για τη χρήση των εδαφών για μια άριστη και ορθολογική εκμετάλλευση των γεωργικών πόρων.».  2. Το τμήμα «ΙΙ. ΔΙΑΡΘΡΩΤΙΚΑ ΠΡΟΒΛΗΜΑΤΑ» τροποποιείται ως εξής:  στην παράγραφο 3 δεύτερο εδάφιο, τα στοιχεία γ) και δ) αντικαθίστανται από το ακόλουθο κείμενο:  «γ) θέματα "αγοράς" και "εμπορίας" που συνοδεύονται με την ποιότητα του τελικού προϊόντος σε σχέση με την προτίμηση των καταναλωτών ιδίως στον τομέα των τυπικών περιφερειακών παραγωγών ·  δ) οι έρευνες θα αφορούν νέα προϊόντα και νέες τεχνικές χρησιμοποίησης γεωργικών προϊόντων που ενδεχομένως θα αντικαταστήσουν και θα βελτιώσουν την παραγωγή τροφίμων.».  3. Το τμήμα «ΙΙΙ. ΒΕΛΤΙΩΣΗ ΤΗΣ ΠΑΡΑΓΩΓΙΚΟΤΗΤΑΣ ΖΩΩΝ ΚΑΙ ΦΥΤΩΝ » τροποποιείται ως εξής:  α) στην παράγραφο 1 δεύτερο εδάφιο:  i) το στοιχείο β) τέταρτη περίπτωση αντικαθίσταται από το ακόλουθο κείμενο:  «- Εναλλακτικά συστήματα παραγωγής προς το σκοπό ποιοτικής παραγωγής.»,  ii) το στοιχείο γ), δεύτερη και τρίτη περίπτωση αντικαθίσταται από το ακόλουθο κείμενο:  «- Λειτουργία του πρώτου στομάχου των μηρυκαστικών και πρότυπα διατροφής που λαμβάνουν υπόψη τη μειωμένη χρησιμοποίηση προσθέτων στις τροφές.  - Βελτίωση της βιολογικής και οικονομικής αποτελεσματικότητας μέσω της εξεύρεσης πλέον αποτελεσματικών συστημάτων εκτροφής και ανάπτυξης.»·  β) στην παράγραφο 2:  i) το δεύτερο εδάφιο στοιχεία α) και β) τροποποιείται ως εξής:  «α) Συνέχιση της επιλογής των φυτών για να βελτιωθεί η ανθεκτικότητα στις ασθένειες, η ποιότητα των προϊόντων και η σταθερότητα των αποδόσεων με παράλληλη επαγρύπνηση για τη διατήρηση της γενεαλογίας των διαφόρων ειδών·  β) βελτίωση των αγρονομικών μεθόδων και τεχνικών σε συνάρτηση με τις φυσιολογικές ανάγκες των φυτών λαμβάνοντας υπόψη το κόστος των τεχνικών παραγωγής και των δυνατοτήτων εκτατικοποίησης.»,  ii) το τρίτο εδάφιο αντικαθίσταται από το ακόλουθο κείμενο:  «Ιδιαίτερη προσοχή θα δοθεί σε καλλιέργειες κτηνοτροφικών φυτών, καλλιέργειες που έχουν ελλειμματική παραγωγή στην Κοινότητα, καλλιέργειες με ιδιαίτερο περιφερειακό ενδιαφέρον καθώς και σε καλλιέργειες που μπορούν να χρησιμοποιηθούν σαν νέες πηγές ενέργειας ή για να ανταποκριθούν στις ανάγκες των βιομηχανιών σύμφωνα με την ευχή που διατύπωσε το Ευρωπαϊκό Κοινοβούλιο σχετικά με την εντατικοποίηση της έρευνας στον τομέα των πρωτεϊνών φυσικής προέλευσης.»  4. Στο τμήμα «IV. ΣΥΝΤΟΝΙΣΜΟΣ ΤΗΣ ΕΡΕΥΝΑΣ» προστίθεται το ακόλουθο εδάφιο:  «Στο πρόγραμμα θα περιλαμβάνονται εξάλλου μέθοδοι για τη διάδοση των στοιχείων που προκύπτουν από τα αποτελέσματα της έρευνας κατά τρόπο ώστε να καθίστανται ταχέως διαθέσιμα και αφομοιώσιμα στο επίπεδο των εκμεταλλεύσεων.»


title: 2013/77/ΕΕ: Απόφαση του Συμβουλίου, της 4ης Φεβρουαρίου 2013 , για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την επανεισδοχή προσώπων που διαμένουν χωρίς άδεια

text:
               8.2.2013

               EL

               Επίσημη Εφημερίδα της Ευρωπαϊκής Ένωσης

               L 37/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 4ης Φεβρουαρίου 2013
   για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την επανεισδοχή προσώπων που διαμένουν χωρίς άδεια
   (2013/77/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 3, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 4 Ιουνίου 2009, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία του Πράσινου Ακρωτηρίου για τη συμφωνία μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την επανεισδοχή προσώπων που διαμένουν χωρίς άδεια («συμφωνία»). Οι διαπραγματεύσεις περατώθηκαν με επιτυχία και η συμφωνία μονογραφήθηκε στις 24 Απριλίου 2012.

               (2)

               Η συμφωνία θα πρέπει να υπογραφεί, εξ ονόματος της Ευρωπαϊκής Ένωσης, με την επιφύλαξη της σύναψής της.

               (3)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, το Ηνωμένο Βασίλειο δεν μετέχει στην έκδοση της παρούσας απόφασης και δεν δεσμεύεται από αυτήν ούτε υποχρεούται να την εφαρμόσει.

               (4)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, η Ιρλανδία δεν μετέχει στην έκδοση της παρούσας απόφασης και δεν δεσμεύεται από αυτήν ούτε υποχρεούται να την εφαρμόσει.

               (5)

               Σύμφωνα με τα άρθρα 1 και 2 του πρωτοκόλλου (αριθ. 22) για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης, η Δανία δεν μετέχει στην έκδοση της παρούσας απόφασης και δεν δεσμεύεται από αυτήν ούτε υποχρεούται να την εφαρμόσει,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την επανεισδοχή προσώπων που διαμένουν χωρίς άδεια («συμφωνία»), υπό την επιφύλαξη της σύναψης της εν λόγω συμφωνίας (1).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 4 Φεβρουαρίου 2013.

            Για το Συμβούλιο

            Ο Πρόεδρος

         E. GILMORE

      (1)  Το κείμενο της συμφωνίας θα δημοσιευθεί μαζί με την απόφαση για τη σύναψή της.